สรุปประเด็น เฟซบุ๊กถูกแฮกเกอร์โจมตี
วันนี้หลายคนอาจเจอเฟซบุ๊กบังคับให้ LOG IN ใหม่คงสงสัยว่าเกิดอะไรขึ้น ซึ่งอาจจะเกี่ยวข้องกับเรื่องนี้ ล่าสุดเฟซบุ๊กเปิดเผยว่าเจอปัญหาเรื่องระบบความปลอดภัย ในครั้งนี้กระทบกับผู้ใช้งาน 50 ล้านคน โดยแฮกเกอร์ สามารถขโมย Token ที่เข้าถึงข้อมูลเราได้จากฟีเจอร์ “View As”
28 ก.ย. 2561

สรุปประเด็น เฟซบุ๊กถูกแฮกเกอร์โจมตี / โดย ลงทุนแมน
ช่วงนี้ใครโดนบังคับให้ LOG IN เฟซบุ๊กใหม่คงสงสัยว่าเกิดอะไรขึ้น?
ล่าสุดเฟซบุ๊กเปิดเผยว่าเจอปัญหาเรื่องระบบความปลอดภัย
ในครั้งนี้กระทบกับผู้ใช้งาน 50 ล้านคน
โดยแฮกเกอร์ สามารถขโมย Token ที่เข้าถึงข้อมูลเราได้จากฟีเจอร์ “View As”
ซึ่งฟีเจอร์นี้เป็นการแสดงข้อมูลว่าคนอื่นจะเห็น Profile เราอย่างไร
โดยคนโจมตีสามารถเข้ามา take over ข้อมูลส่วนตัวของแต่ละคนได้โดยใช้ Token ที่ขโมยมา
Token เปรียบเสมือน กุญแจดิจิทัลสำหรับผู้ใช้งานที่ log in เฟซบุ๊ก ซึ่งจะทำให้เขาไม่ต้องใส่ Password ใหม่ทุกครั้งที่เข้าเฟซบุ๊ก
มาร์ก ซักเคอร์เบิร์ก ได้กล่าวว่าเรื่องนี้เป็นเรื่องซีเรียส ซึ่งเฟซบุ๊กได้แก้ไขเรื่องนี้แล้ว และ จะดำเนินขั้นตอนทางกฎหมายเพื่อหาตัวคนร้าย
หลังออกข่าวหุ้นเฟซบุ๊กตกทันที 3%
เรื่องนี้เป็นที่น่าสังเกตว่าหลายคนอาจเจอเฟซบุ๊กบังคับให้เรา log in ใหม่นั่นก็เพราะว่าเราเป็น 1 ใน 90 ล้านคนที่โดนเรื่องนี้
เฟซบุ๊กรายงานว่าได้แก้ไข และ รีเซ็ต Token สำหรับ 50 ล้านคนที่ได้รับผลกระทบ และอีก 40 ล้านคนที่อาจเกี่ยวข้องกับเรื่องนี้ รวมเป็น 90 ล้านคน
ซึ่ง 90 ล้านคนนี้ต้อง log in เฟซบุ๊กใหม่อีกครั้งเมื่อเขาใช้งานเฟซบุ๊กครั้งต่อไป
ใครที่โดน log in เฟซบุ๊กใหม่ แปลว่าเราอาจได้รับผลกระทบในเรื่องนี้
ตั้งแต่ต้นปีเฟซบุ๊กเจอปัญหาเรื่องความปลอดภัยของข้อมูลมาแล้วหลายครั้ง
โดยเรื่องที่เป็นข่าวใหญ่ที่สุดก็คือ การถูก Cambridge Analytica เอาข้อมูลไปใช้ในการเลือกตั้งสหรัฐ ซึ่งมาร์ก ซักเคอร์เบิร์ก ต้องไปแถลงต่อหน้าวุฒิสภาสหรัฐเกี่ยวกับเรื่องนี้
จนถึงขั้นมีแคมเปญ DeleteFacebook ออกมาเพราะเหตุการณ์ในครั้งนั้น
และเมื่อไม่นานมานี้ Brian Acton เจ้าของ Whatsapp ที่ขายกิจการให้เฟซบุ๊กไป ได้ออกมาเปิดโปงถึงเฟซบุ๊กว่า การที่เขาต้องลาออกก็เพราะว่าเขาทนอยู่กับบริษัทไม่ไหวที่ต้องเห็นข้อมูลส่วนตัวของลูกค้าถูกนำไปใช้
รวมถึง Kevin Systrom เจ้าของ Instagram ก็ได้ลาออกอย่างน่าสงสัยว่ามีปัญหาอะไรกับเฟซบุ๊กหรือไม่
ก็คงต้องติดตามต่อไปว่าเหตุการณ์ในครั้งนี้จะรุนแรงแค่ไหน และความเชื่อมั่นต่อเฟซบุ๊กจะเป็นอย่างไร